Document ID: 31984R1764

*****
ΚΑΝΟΝΙΣΜΟΣ (ΕΟΚ) αριθ. 1764/84 ΤΟΥ ΣΥΜΒΟΥΛΙΟΥ
της 19ης Ιουνίου 1984
για τη σύναψη συμφωνίας με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Ιαμαϊκής, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, του Τρινιδάδ και Τομπάγκο, της Δημοκρατίας της Ζιμπάμπουε, και της Δημοκρατίας της Ακτής του Ελεφαντοστού, για την προσχώρηση της τελευταίας αυτής χώρας στο πρωτόκολλο 7 για τη ζάχαρη ΑΚΕ, που είναι προσαρτημένο στη δεύτερη σύμβαση ΑΚΕ-ΕΟΚ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η κοινή δήλωση του παραρτήματος του πρωτοκόλλου 7 για τη ζάχαρη ΑΚΕ, το οποίο προσαρτάται στη δεύτερη σύμβαση ΑΚΕ-ΕΟΚ (1), προβλέπει ότι θα εξετάζεται κάθε αίτηση που προέρχεται από κράτος ΑΚΕ, συμβαλλόμενο μέρος στη σύμβαση, αλλά μη αναφερόμενο ειδικά στο πρωτόκολλο 7, το οποίο επιθυμεί να συμεριληφθεί στις διατάξεις του εν λόγω πρωτοκόλλου·
ότι η Δημοκρατία της Ακτής του Ελεφαντοστού είναι κράτος ΑΚΕ, συμβαλλόμενο μέρος στην εν λόγω σύμβαση· ότι η Δημοκρατία της Ακτής του Ελεφαντοστού έχει ζητήσει να συμπεριληφθεί στις διατάξεις του εν λόγω πρωτοκόλλου·
ότι τα ενδιαφερόμενα κράτη ΑΚΕ υποστήριξαν την αίτηση για την προσχώρηση της Ακτής του Ελεφαντοστού στο εν λόγω πρωτόκολλο·
ότι είναι σκόπιμο να εγκριθεί η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, των κρατών που αναφέρονται στο πρωτόκολλο 7 και της Δημοκρατίας της Ακτής του Ελεφαντοστού, για την προσχώρηση αυτής της τελευταίας στο εν λόγω πρωτόκολλο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφής ανταλλαγής επιστολών μεταξύ της Ευρωπαϊκής Οικονομικής Κοινότητας και της Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Ιαμαϊκής, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, του Τρινιδάδ και Τομπάγκο, της Δημοκρατίας της Ζιμπάμπουε, και της Δημοκρατίας της Ακτής του Ελεφαντοστού, για την προσχώρηση της τελευταίας στο πρωτόκολλο 7 για τη ζάχαρη ΑΚΕ, το οποίο προσαρτάται στη δεύτερη σύμβαση ΑΚΕ-ΕΟΚ, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στον παρόντα κανονισμό.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.
Άρθρο 3
Ο παρών κανονισμός αρχίζει να ισχύει την επομένη της δημοσίεσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 19 Ιουνίου 1984.

Labels: 3
18